વિસનગર માર્કેટયાર્ડને ધમધમતુ કરવા માર્કેટયાર્ડના ચેરમેન, બોર્ડ ઓફ ડાયરેક્ટર્સ અને વેપારીઓ એક થયા છે. સતલાસણા-ગઢવાડાના ખેડૂતો વિસનગર માર્કેટયાર્ડમાં મગફળી વેચવા પ્રેરાય તે માટે માર્કેટયાર્ડના વેપારીઓની ટીમ સતલાસણાના ગામેગામ ફરી ખેડૂતોનો સંપર્ક કર્યો હતો. ખેડૂતોને આકર્ષવા વેપારીઓએ કમિશન ઓછુ કર્યુ છે અને વેપારીઓને આકર્ષવા મગફળીના વેપાર ઉપર શેષ ઓછી કરવામાં આવી છે. વિસનગર માર્કેટયાર્ડમાં મગફળીનો માલ વેચવા ખેડૂતો આતુર છે. તા.૭-૧૧-૨૦૧૬ થી માર્કેટયાર્ડમા મગફળીની હરાજી શરૂ થશે. મગફળીના વેપારથી માર્કેટયાર્ડ ધમધમતુ થશે.